**V E N D I M**

**Nr.551, datë 01.08.2024**

**PËR**

**PËRCAKTIMIN E KOEFICIENTIT TË INDEKSIMIT TË BAZËS  SË VLERËSUAR TË VITIT 2022, PËR LLOGARITJEN E PENSIONEVE**

Në mbështetje të nenit 100 të Kushtetutës, të paragrafit të dytë të nenit 10 dhe të pikës “1” të nenit 59 të Ligjit nr.7703, datë 11.05.1993 “Për Sigurimet Shoqërore në Republikën e Shqipërisë”, të ndryshuar, me propozimin e Ministrit të Ekonomisë, Kulturës dhe Inovacionit, Këshilli i Ministrave

V E N D O S I:

1. Miratimin e indeksimit të bazës së vlerësuar të vitit 2022, me indeksin 13.5 % të llogaritur sipas kritereve të përcaktuara në nenin 59 të ligjit nr. 7703, datë 11.05.1993, “Për sigurimet shoqërore në Republikën e Shqipërisë”, i ndryshuar.
2. Indeksi i përcaktuar sipas pikës 1, aplikohet për rivlerësimin e bazës së vlerësuar të arritur nëpërmjet kontributeve të derdhura dhe rivlerësimeve të tyre, të kryera deri në vitin 2022 dhe zbatohet për efekt të llogaritjes së shumës fillestare mujore të pensioneve që do të caktohen me datë lindje të drejte nga data 01 korrik 2024 e në vazhdim.
3. Indekset akumulative të bazës së vlerësuar, të arritura nëpërmjet pagave të periudhës 1994-2022, referuar kontributeve të derdhura sipas muajve në këtë periudhë dhe pagave referuese sipas punëve dhe profesioneve e përcaktur me vendimin e Këshillit të Ministrave nr. 561, datë 12.8.2005 “Për përcaktimin e pagave referuese për llogaritjen e pensioneve” të ndryshuar, sipas viteve, gjenden në tabelën që i bashkëlidhen këtij vendimi dhe është pjesë përbërëse e tij.
4. Pas aplikimit të indeksit të vitit 2022, baza e vlerësuar për efekt të llogaritjes së shumës fillestare mujore të pensioneve që do të caktohen me datë lindje të drejte nga data 01 korrik 2024, nuk mund të jenë më të larta se:
5. trefishi i pagës minimale në shkallë vendi e përcaktuar me vendim të Këshillit të Ministrave, për pagat e periudhës nga viti 1994 deri në 31.12.2001;
6. paga maksimale në shkallë vendi e përcaktuar sipas kritereve të nenit 10 të ligjit nr. 7703, datë 11.05.1993 “Për Sigurimet Shoqërore në Republikën e Shqipërisë”, të ndryshuar, për pagat nga viti 2002 e në vazhdim.
7. Efektet financiare që rrjedhin nga zbatimi i këtij Vendimi lidhen me zbatimin e formulës së caktimit të pensioneve, aplikohen vetëm për pensionet që caktohen me datë lindje të drejte nga data 1 korrik 2024 e në vazhdim dhe përballohen brenda buxhetit vjetor të miratuar për Institutin e Sigurimeve Shoqërore.

Ky vendim hyn në fuqi pas botimit në Fletoren Zyrtare dhe i shtrin efektet financiare nga data 01 korrik 2024.

KRYEMINISTRI

**Edi Rama**

|  |  |
| --- | --- |
| **Tabela e koeficienteve akumulative të indeksimit të bazës së vlerësuar** | |
| Për pagat referuese deri më datë 31.12.1993 | 12.257 |
| Për pagat e vitit 1994 | 12.257 |
| Për pagat e vitit 1995 | 9.864 |
| Për pagat e vitit 1996 | 7.653 |
| Për pagat e vitit 1997 | 7.653 |
| Për pagat e vitit 1998 | 6.395 |
| Për pagat e vitit 1999 | 5.190 |
| Për pagat e vitit 2000 | 4.727 |
| Për pagat e vitit 2001 | 4.044 |
| Për pagat e vitit 2002 | 3.735 |
| Për pagat e vitit 2003 | 3.343 |
| Për pagat e vitit 2004 | 3.037 |
| Për pagat e vitit 2005 | 2.758 |
| Për pagat e vitit 2006 | 2.504 |
| Për pagat e vitit 2007 | 2.393 |
| Për pagat e vitit 2008 | 2.113 |
| Për pagat e vitit 2009 | 1.944 |
| Për pagat e vitit 2010 | 1.861 |
| Për pagat e vitit 2011 | 1.791 |
| Për pagat e vitit 2012 | 1.723 |
| Për pagat e vitit 2013 | 1.651 |
| Për pagat e vitit 2014 | 1.651 |
| Për pagat e vitit 2015 | 1.427 |
| Për pagat e vitit 2016 | 1.427 |
| Për pagat e vitit 2017 | 1.399 |
| Për pagat e vitit 2018 | 1.350 |
| Për pagat e vitit 2019 | 1.318 |
| Për pagat e vitit 2020 | 1.281 |
| Për pagat e vitit 2021 | 1.236 |
| Për pagat e vitit 2022 | 1.135 |
| Për pagat e vitit 2023 | 1.000 |
| Për pagat e vitit 2024 | 1.000 |